钦定古今图书集成/明伦汇编/氏族典/第405卷 > 《唐书》 > 《宰相世系表》
## 钦定古今图书集成/明伦汇编/氏族典/第405卷 > 《唐书》 > 《宰相世系表》

吕氏出自姜姓。炎帝裔孙为诸侯，号共工氏，有地在
弘农之间。从孙伯夷，佐尧掌礼，使遍掌四岳，为诸侯
伯，号太岳。又佐禹治水有功，赐氏曰吕，封为吕侯。吕
者，膂也，谓能为股肱心膂也。其地蔡州新蔡是也。历
夏、商世有国土，至周穆王，吕侯为司寇。宣王世，改“吕”
为甫。春秋时为强国所并，其地后为蔡平侯所居。吕
侯枝庶子孙当商周之际，或为庶人。吕尚字子牙，号
太公望，封于齐。十九世孙康公贷，为田和所篡，迁于
海滨。康公七世孙礼，秦昭襄王十九年，自齐奔秦，为
柱国、少宰、北平侯。二子：伯昌、仲景。伯昌生青，以令尹
从汉，高祖封阳信侯，谥曰胡。唐有隋州刺史仁宗，即
其后也。康公未失国时，吕氏子孙先已散居韩、魏、齐、
鲁之间，其后又徙东平寿张。魏有徐州刺史万年亭
侯虔，字子路，孙行钧，其后世居河东。